CELEX: 62015TN0530
Language: lt
Date: 2015-09-11 00:00:00
Title: Byla T-530/15: 2015 m. rugsėjo 11 d. pareikštas ieškinys byloje Huhtamaki ir Huhtamaki Flexible Packaging Germany/Komisija

7.12.2015   
            
            
               LT
            
            
               Europos Sąjungos oficialusis leidinys
            
            
               C 406/32
            
         2015 m. rugsėjo 11 d. pareikštas ieškinys byloje Huhtamaki ir Huhtamaki Flexible Packaging Germany/Komisija
   
   (Byla T-530/15)
   (2015/C 406/33)
   Proceso kalba: anglų
   
      Šalys
   
   
      Ieškovės: Huhtamaki Oyj (Espas, Suomija) ir Huhtamaki Flexible Packaging Germany GmbH & Co.KG (Ronsbergas, Vokietija), atstovaujamos advokatų H. Meyer-Lindemann, C. Graf York von Wartenburg ir L. Titze
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               panaikinti 2015 m. birželio 24 d. Komisijos sprendimo C(2015)4336 final byloje AT.39563 – Mažmeninės maisto produktų pakuotės 1 straipsnio 2 dalį tiek, kiek joje konstatuota, kad Huhtamaki Oyj pažeidė SESV 101 straipsnį, nes Komisijos sprendimo 1 straipsnio 2 dalies d punkte nurodytu laikotarpiu dalyvavo darant vieną tęstinį pažeidimą, kurį sudaro keli atskiri pažeidimai mažmeniniams maisto produktams pakuoti skirtų putų padėkliukų sektoriuje, Ispanijos teritorijoje nuo pažeidimo pradžios ir Portugalijoje nuo 2000 m. birželio 8 d., ir
            
         
               —
            
            
               panaikinti 2015 m. birželio 24 d. Komisijos sprendimo C(2015)4336 final byloje AT.39563 – Mažmeninės maisto produktų pakuotės 1 straipsnio 3 dalį tiek, kiek joje konstatuota, kad ieškovės pažeidė SESV 101 straipsnį ir EEE susitarimo 53 straipsnį, nes Komisijos sprendimo 1 straipsnio 3 dalies c punkte nurodytu laikotarpiu dalyvavo darant vieną tęstinį pažeidimą, kurį sudaro keli atskiri pažeidimai mažmeniniams maisto produktams pakuoti skirtų putų ir standžiųjų padėkliukų sektoriuje, Belgijos, Danijos, Suomijos, Vokietijos, Liuksemburgo, Nyderlandų, Norvegijos ir Švedijos teritorijoje, ir
            
         
               —
            
            
               panaikinti 2015 m. birželio 24 d. Komisijos sprendimo C(2015)4336 final byloje AT.39563 – Mažmeninės maisto produktų pakuotės 1 straipsnio 5 dalį tiek, kiek joje konstatuota, kad Huhtamaki Oyj pažeidė SESV 101 straipsnį, nes Komisijos sprendimo 1 straipsnio 5 dalies d punkte nurodytu laikotarpiu dalyvavo darant vieną tęstinį pažeidimą, kurį sudaro keli atskiri pažeidimai mažmeniniams maisto produktams pakuoti skirtų putų padėkliukų sektoriuje, Prancūzijos teritorijoje, ir
            
         
               —
            
            
               panaikinti 2015 m. birželio 24 d. Komisijos sprendimo C(2015)4336 final byloje AT.39563 – Mažmeninės maisto produktų pakuotės 2 straipsnio 3 dalį tiek, kiek joje nurodyta, kad ieškovėms skiriamos baudos, kurių bendra suma yra 1 0 8 06  000 EUR, ir
            
         
               —
            
            
               panaikinti 2015 m. birželio 24 d. Komisijos sprendimo C(2015)4336 final byloje AT.39563 – Mažmeninės maisto produktų pakuotės 2 straipsnio 5 dalį tiek, kiek joje nurodyta, kad Huhtamaki Oyj skiriama 4 7 56  000 EUR bauda, ir
            
         
               —
            
            
               nepatenkinus šių reikalavimų, gerokai sumažinti ieškovėms skirtas baudas, ir
            
         
               —
            
            
               bet kuriuo atveju priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi keturiais pagrindais.
   
               1.
            
            
               Pirmasis ieškinio pagrindas susijęs su tuo, kad Komisija pažeidė SESV 101 straipsnį ir EEE susitarimo 53 straipsnį, nes padarė akivaizdžias faktines ir teisės klaidas ir pažeidė pareigą nurodyti motyvus, konstatuodama, kad ieškovės dalyvavo vykdant veiklą, susijusią su putų padėkliukais ir standžiaisiais padėkliukais „šiaurės vakarų Europoje“ nuo 2002 m. birželio 13 d. iki 2006 m. birželio 20 d., kurią, vertinant atskirai, atitinkamai galima kvalifikuoti kaip atskirus SESV 101 straipsnio 1 dalies ir EEE susitarimo 53 straipsnio pažeidimus.
            
         
               2.
            
            
               Antrasis ieškinio pagrindas susijęs su tuo, kad Komisija pažeidė SESV 101 straipsnį ir EEE susitarimo 53 straipsnį, nes padarė akivaizdžią vertinimo klaidą ir pažeidė pareigą nurodyti motyvus, konstatuodama, kad ieškovės dalyvavo darant vieną tęstinį pažeidimą, susijusį su putų padėkliukais ir standžiaisiais padėkliukais „šiaurės vakarų Europoje“ nuo 2002 m. birželio 13 d. iki 2006 m. birželio 20 d.
            
         
               3.
            
            
               Trečiasis ieškinio pagrindas susijęs su tuo, kad Komisija pažeidė proporcingumo ir vienodo požiūrio principus, jos pačios Baudų apskaičiavimo gaires ir pareigą nurodyti motyvus, nes nustatydama ieškovėms skiriamą (-as) baudą (-as) neatsižvelgė į individualias aplinkybes, dėl kurių buvo pagrindas mažinti ieškovėms skiriamas baudas.
            
         
               4.
            
            
               Ketvirtasis ieškinio pagrindas susijęs su tuo, kad Komisija pažeidė SESV 101 straipsnį ir Tarybos reglamento (EB) Nr. 1/2003 23 straipsnio 2 dalį, nes konstatavo, kad Huhtamaki Oyj, kaip pagrindinė koncerno bendrovė, taigi kaip netiesioginė patronuojanti bendrovė, yra solidariai atsakinga už buvusių netiesioginių dukterinių bendrovių tariamą dalyvavimą darant i) vieną tęstinį pažeidimą mažmeniniams maisto produktams pakuoti skirtų putų padėkliukų sektoriuje Prancūzijos teritorijoje nuo 2004 m. rugsėjo 3 d. iki 2005 m. lapkričio 24 d. ir ii) vieną tęstinį pažeidimą mažmeniniams maisto produktams pakuoti skirtų putų padėkliukų sektoriuje Ispanijos ir Portugalijos teritorijose (kartu – pietvakarių Europa) nuo 2000 m. gruodžio 7 d. iki 2005 m. sausio 18 d. Nagrinėjamais laikotarpiais Huhtamaki Oyj neturėjo lemiamos įtakos Huhtamaki France SA ar Huhtamaki Embalagens Portugal SA.